หุ้นไทยปิดเช้าลบ 2.35 จุด
หุ้นไทย 25 ม.ค.ปิดตลาดภาคเช้าที่ระดับ 1,060.73 จุด ลดลง 2.35 จุด มูลค่าการซื้อขาย 9,098.02 ล้านบาท
25 ม.ค. 2555

หุ้นไทย 25 ม.ค.ปิดตลาดภาคเช้าที่ระดับ 1,060.73 จุด ลดลง 2.35 จุด มูลค่าการซื้อขาย 9,098.02 ล้านบาท 




ดัชนีหุ้นช่วงเช้าปิดที่ระดับ 1,060.73 จุด ลดลง 2.35 จุด (-0.22%) มูลค่าการซื้อขาย 9,098.02 ล้านบาท นักวิเคราะห์ฯเผยตลาดหุ้นไทยเช้านี้เปิดตลาดในแดนบวก แต่ใกล้ปิดตลาดปรับตัวลดลงในแดนลบ หลังมีแรงเทขายทำกำไรออกมาต่อเนื่อง เนื่องจาก นักกลงทุนรอประเมินสถานการณ์การประชุมของธนาคารกลางสหรัฐ (เฟด) คืนนี้ในมาตราการดอกเบี้ย รวมทั้งมาตราการใหม่ ๆ ในการกระตุ้นเศรษฐกิจ ส่งผลให้ตลาดนิ่ง ด้านปัจจัยในประเทศ ขายทำกำไรหุ้นรายตัวขนาด กลาง - เล็ก จากก่อนหน้าที่ซื้อ กดดันตลาด ด้านการประชุมกนง.ไม่น่าจะมีผลกระทบต่อตลาดมาก แต่อย่างไรก็ตามตลาดในช่วงบ่าย คาดมีโอกาสซึม และเห็นการพักฐาน  พร้อมให้แนวรับในช่วง 1,058 และ 1,050 จุด แนวต้าน 1,070 จุด โดยแนะเลือกลงทุนหุ้นเป็นรายตัว
ตลาดหลักทรัพย์ปิดตลาดช่วงเช้าวันนี้ที่ระดับ 1,060.73 จุด ลดลง 2.35 จุด (-0.22%) มูลค่าการซื้อขาย 9,098.02 ล้านบาท   การซื้อขายหุ้นช่วงเช้าวันนี้ ดัชนีหุ้นไทยแกว่งตัวในแดนบวกตลอดช่วงเช้า โดยแตะจุดสูงสุดของช่วงเช้าที่ 1,067.32  จุด และแตะจุดต่ำสุดของช่วงเช้าที่ระดับ 1,058.71  จุด
นายพงศ์ภัทร สิริพิพัฒน์ ผู้ช่วยผู้จัดการ ฝ่ายวิเคราะห์หลักทรัพย์ บล. เคจีไอ จำกัด  กล่าวว่า ภาวะตลาดหุ้นไทยในช่วงเช้าผันผวน แม้เปิดตลาดจะอยู่ในแดนบวก แต่หลังจากนั้นก็มีแรงขายทำกำไรต่อเนื่อง ส่งผลให้ตลาดปิดในแดนลบ เนื่องจาก นักลงทุนบางส่วนชะลอเพราะรอดูความชัดเจนการประชุมของธนาคารกลางสหรัฐในคืนนี้ โดยหากคงดอกเบี้ย 2 ปี จะเป็นปัจจัยบวกต่อตลาดหุ้นต่างประเทศ รวมถึงตลาดหุ้นไทยได้รับอานิสงค์ไปด้วย เพราะในประเทศไม่มีปัจจัยใหม่ ๆ สนับสนุน แม้จะมีประเด็นการประชุมกนง. วันนี้ แต่ก็เป็นเรื่องที่ตลาดคาดการณ์และรับรู้ไปแล้ว จะเห็นการลดดอกเบี้ย 0.25% จึงไม่มีนัย 
นอกจากนี้ ประเด็นการแก้ไขหนี้กรีซยังเป็นประเด็นที่ยังไม่ชัดเจน และต้องติดตามดู ซึ่งยังเป็นปัจจัยที่กดดันต่อเนื่อง แต่คาดว่าจะได้ข้อสรุปในเดือน ก.พ 2555  
ด้านปัจจัยในประเทศไม่มีปัจจัยใหม่สนับสนุนตลาด ขณะที่นักลงทุนขายทำกำไรในหุ้นรายตัวขนาดกลาง - เล็ก จากก่อนหน้าที่ปรับเพิ่มขึ้น 
สำหรับแนวโน้มการลงทุนในช่วงบ่ายนี้ ตลาดฯคงจะแกว่งตัวผันผวน ในด้านลบ และยังเห็นแรงขายทำกำไรต่อเนื่อง โดยมีแนวรับในช่วง 1,058 และ 1,050 จุด แนวต้าน 1,070  จุด 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่         
IVL    มูลค่าการซื้อขาย 810.81 ล้านบาท ปิดที่  33.00 บาท เพิ่มขึ้น 0.25 บาท  ESSO   มูลค่าการซื้อขาย 550.02 ล้านบาท ปิดที่  12.80 บาท เพิ่มขึ้น 0.10 บาทSTA    มูลค่าการซื้อขาย 523.65 ล้านบาท ปิดที่  21.40 บาท เพิ่มขึ้น 0.60 บาท   PTTEP  มูลค่าการซื้อขาย 327.86 ล้านบาท ปิดที่ 175.00 บาท ลดลง  1.50 บาท  ADVANC มูลค่าการซื้อขาย 282.03 ล้านบาท ปิดที่ 150.00 บาท ลดลง  0.50 บาท